kardosdrur/scandi-wiki huggingface dataset:
Jonas Rasmussen (badmintonspiller)

Jonas Rasmussen (født 28. oktober 1977 i Aarhus) var en dansk badmintonspiller, der i en årrække har tilhørt verdenseliten i doublerækkerne.

Jonas Rasmussen har især opnået en række topresultater i herredouble sammen med Lars Paaske. 

Parret blev verdensmestre i 2003 og har en bronzemedalje fra 2006. Et andet historisk resultat kom kun få måneder efter VM-triumfen, da parret vandt China Open i herredouble, som det første europæiske par nogensinde. 

I 2004 blev til sejr på hjemmebane i Denmark open. Året efter nåede parret finalen ved All England, hvor de tabte til Fu/Cai fra Kina. Efter en årrække med gode resultater stoppede duoen samarbejdet i 2005, men det blev genoptaget ca. 9 måneder senere, hvilket var en god ide. 

Lige efter genoptagelsen af makkerskabet blev det til en bronzemedalje i 2006 til VM. Dette resultat blev fulgt af endnu en triumf i Denmark open i 2006. I 2007 blev det til en finaleplads ved Denmark open. I 2008 blev Jonas & Lars Påske europamestre for første gang og senere på året kom så Japan Open sejren. Ved OL i Beijing i 2008 sluttede parret på en 4. plads. Den næste helt store titel kom da parret gik igennem All England i 2010 som useedede og vandt en dramatisk finale over landsmændene Boe/Mogensen. 

Jonas og Lars er ubesejret i Thomas Cup sammenhæng og lå nr.1 på verdensranglisten i ca. 11 måneder efter at de blev verdensmestre i 2003.

I mixeddouble spillede han sammen med Rikke Olsen under OL 2004, hvor parret opnåede en 4.-plads efter at have tabt kampen om bronzemedaljerne til landsmændene Mette Schjoldager og Jens Eriksen. Siden har Jonas koncentreret sig om herredouble. Efter Lars' karrierestop spillede han i en kort periode med det nye double-talent Mads Conrad Petersen. Han indstillede karrieren i november 2012.

Vinder:

 Yonex German Open 2002
 China Open 2003
 Denmark Open 2004
 Denmark Open 2006
 Yonex Japan Super Series 2008
 All England 2010

Finalist:

 Yonex-Sunrise Singapore Open 2003
 Yonex All England Open 2005
 Siam Cement Thailand Open 2005
 Denmark Open 2005
 Singapore Open 2006
 Yonex Chinese Taipei Grand Prix Gold 2007
 Proton Malaysia Open Super Series 2008
 Hong Kong Super Series 2009

Mesterskaber:

 World Championships 2003 – Gold
 World Championships 2006 – Bronze
 European Championships 2008 – Gold

Badmintonspillere fra Danmark
Personer fra Aarhus
Hesnæs

Hesnæs er et lille fiskerleje på det østlige Falster ved Hesnæs Vig og samtidig den eneste havn på Falsters østkyst. Landsbyen ligger i Guldborgsund Kommune og tilhører Region Sjælland.

Hesnæs er omgivet af Corselitze Østerskov mod nord og Bønnet Skov mod syd, der er højtbeliggende skove ved klinter skrånende ned mod Østersøens strande. Landsbyen kendetegnes ved sine særprægede gamle huse, der er pakket ind i strå på murene såvel som på taget. Dette ses ingen andre steder i Danmark. Fra havnen udskibes træ fra de omkringliggende skove og videre ud til andre dele af landet.

Man mener digteren Adam Oehlenschläger havde dette sted i tankerne, da han i 1820 forfattede – Der er et yndigt land – idet han ofte befandt sig ved Pomlenakke syd for fiskerlejet på dette tidspunkt.

Fra Hesnæs er der 6 kilometer til Horbelev, 12 til Stubbekøbing og godt 21 til Nykøbing Falster.

I 2013 var Hesnæs udnævnt til "Årets Landsby" i Guldborgsund Kommune.

Referencer

Eksterne henvisninger 
Hesnæs Havn 

Byer på Falster
Lokaliteter i Guldborgsund Kommune
Lielupe

Lielupe ( eller Kurische Aa) er en flod i Letland, hvis navn oversat til dansk betyder "Storåen" eller "Den Store Flod". Længden er 119 km (310 km sammen med Mēmele). Afvandingsarealet er 17.600 km².

Lielupe starter hvor floderne Mēmele og Mūsa mødes. Ved enden løber den parallelt med kystlinjen i Rigabugten. Byen Jūrmala ligger mellem floden og søen.

Østersøens afvandingsområde
Floder i Letland
Rafael Jensen (bjergbestiger)

Rafael Jensen (Anders Rafael Jensen), (f. 7. maj 1963), dansk bjergbestiger, født i Odder.

Jensen boede i sine yngre år i Skotland, hvor han begyndte sin klatrekarriere. Han flyttede til Sverige i begyndelsen af 1980'erne.

I 1990 besteg han sammen med den svenske bjergbestiger Göran Kropp, det 7.273 meter høje Muztagh Tower, et af de sværere 7.000 meter bjerge i Himalaya, Pakistan.

I 1993 deltog Jensen i en svensk K2-ekspedition og 30. juli 1993 besteg Jensen som den første dansker K2 via Abruzzi Spur, sammen med den svenske bjergbestiger Daniel Bidner, som på nedstigningen blev angrebet af højdesyge og omkom.

Jensen blev på et tidspunkt udsat for en invaliderende ulykke, hvor han på motorcykel påkørte en elg. Han er stadig aktiv i Svenska Klätterforbundet. Jensen klatrer stadig, 2008, men ikke på samme niveau som tidligere.

Ekstern henvisning og kilde 
 Dansk Bjergklub, debat

Bjergbestigere fra Danmark
Personer fra Odder
Morsø Bank

Morsø Bank A/S var en dansk lokalbank med 7 afdelinger på og omkring Mors samt i Herning. Banken havde i 2007 et resultat efter skat på 29,3 mio. kr. 

Banken blev grundlagt i 1876 og var noteret på Københavns Fondsbørs. Den 5. november 2010 blev Morsø Bank en del af Fjordbank Mors, som var en fusion imellem Morsø Bank og Morsø Sparekasse.

Referencer 

Tidligere banker i Danmark
Danske virksomheder etableret i 1876
Ophørt i 2010
Morsø Kommune
Lotte Thor Høgsberg

Lotte Thor Høgsberg (født 29. december 1970) er en dansk journalist, der var studieværtinde på DR Update.

Lotte Thor Høgsberg er bachelor i dansk og kommunikation og efterfølgende uddannet journalist i London. Fra 1992–1994 og igen 2002–2006 har hun været tilknyttet TV3's sportsredaktion og bl.a. været vært på Superliga-programmet Onside. Hun var tilknyttet Kanal 2 1997–2002 og TV 2/Sporten 2002–2006. Siden lanceringen i 2007 var hun studieværtinde på DR's internetbaserede nyhedskanal DR Update.

Journalister fra Danmark
Tv-værter fra Danmark
Ansatte ved TV 2
Tulln an der Donau

Tulln an der Donau er en by i delstaten Niederösterreich i det nordøstlige Østrig. Byen har 13.591 indbyggere (pr. 2001)

Kendte personer fra Tulln 

 Egon Schiele, østrigsk ekspressionistisk maler
 Doris Schretzmayer, østrigsk skuespiller
 Josef Steinböck, østrigsk musiker

Eksterne henvisninger 

 Officielle hjemmeside
 Hjemmeside på dansk om Tulln og omegn samt Donaupark Camping i Tulln 

Distriktshovedstæder i Østrig
Hvalfangstmuseet

Hvalfangstmusset (også kendt som Sandefjord Museum) et et museum i Sandefjord i Norge. Museet er en gave til Sandefjord by fra skibsreder og hvalfanger Lars Christensen, søn af skibsreder Christen Christensen. 

Museet åbnede 1917, og dets bygninger, der blev tegnet af Niels Winge Grimnes, var nogle af de første norske museumsbygninger. Lars Christensens plan med museet var at oplyse befolkningen om Antarktis og dets flora og fauna samt om hvalfangstsindustrien. 

Museet er i dag det eneste specialmuseum for hvalfangst i Europa. Museet er især kendt for den zoologiske afdeling, hvor der findes en blåhval i fuld størrelse. I museets historiske afdeling findes udstillinger, der beskriver hvalfangstens historie samt moderne norsk storhvalfangst. Desuden vises der film på museet om norske hvalfangstekspeditioner.

Eksterne henvisninger 
 Museets hjemmeside
Hvalfangstmuseet. (2015, 12. august). I Store norske leksikon. https://snl.no/Hvalfangstmuseet.

Museer i Norge
Museet
Sandefjord
Footprint Center

Footprint Center (tidligere kendt som America West Arena, US Airways Center,Talking Stick Resort Arena og Phoenix Suns Arena) er en sportsarena i Phoenix i Arizona, USA, der er hjemmebane for NBA-holdet Phoenix Suns. En årrække var det desuden spillestedet for NHL-klubben Arizona Coyotes. Arenaen har plads til ca. 18.000 tilskuere, og blev indviet 1. juni 1992.

Phoenix Suns Arena er desuden ofte arrangør af koncerter, og Bon Jovi, Metallica, Green Day, Backstreet Boys og Janet Jackson er blandt de navne der har optrådt i arenaen.

Eksterne henvisninger 

 Arenaens hjemmeside

Arenaer i NBA
Suns Arena
Bankers Life Fieldhouse

Bankers Life Fieldhouse (tidligere Conseco Fieldhouse) er en sportsarena i Indianapolis i Indiana, USA, der er hjemmebane for NBA-holdet Indiana Pacers. Arenaen har plads til ca. 18.000 tilskuere, og blev indviet 6. november 1999.

Eksterne henvisninger 

 Arenaens hjemmeside

Arenaer i NBA
Indianapolis
Moda Center

Moda Center (eller Rose Garden Arena) er en sportsarena i Portland i Oregon, USA, der er hjemmebane for NBA-holdet Portland Trail Blazers. Arenaen har plads til ca. 20.500 tilskuere, og blev indviet i oktober 1995.

Eksterne henvisninger 

 Arenaens hjemmeside

Arenaer i NBA
Portland (Oregon)
The Palace of Auburn Hills

The Palace of Auburn Hills (eller bare The Palace) er en sportsarena i Detroit-forstaden Auburn Hills i Michigan, USA, der er hjemmebane for NBA-holdet Detroit Pistons. Arenaen har plads til ca. 24.000 tilskuere, og blev indviet 13. august 1988.

Eksterne henvisninger 
 Arenaens hjemmeside 

Arenaer i NBA
Bygninger, konstruktioner og anlæg i Detroit
Julie Grønlund

Julie Marie Grønlund (2. april 1922 i København – 13. september 1999) var en dansk skuespiller.

Grønlund blev uddannet fra Frederiksberg Teater i 1947 og kom efterfølgende til Aarhus Teater, hvor hun var til 1949. Senere spillede hun revy hos Stig Lommer og var tilknyttet Aalborg Lille Scene 1956–1957

Filmografi 
 Ta' Pelle med (1952)
 Arvingen (1954)
 Min datter Nelly (1955)
 Kispus (1956)
 Hvad vil De ha'? (1956)
 Den store gavtyv (1956)

Eksterne henvisninger 
 

Skuespillere fra Danmark
Erling Ilsøe Nielsen

Erling Ilsøe Nielsen (født 04. juni 1943. død 2. januar 2019 ) var dansk missionær. Han var, i 1984, blandt de første der lavede lokal-tv i Danmark.

Han boede nogle år i Norge, hvor han blandt andet samarbejdede med pastor Hans Bratterud i Oslo Fullevangeliske Kirke (OFK). 

Han har grundlagt missionsorganisationen "Gospel to Everyone".

Eksterne kilder/henvisninger 

Tv-prædikanten har altid mobilen tændt  Solveig B. Berner	21. maj. 2004 på udfordringen.dk
 Evangeliet Til Alle – Hvem er Erling Ilsøe Nielsen

Missionærer fra Danmark
Ernst August von Göchhausen

Ernst August von Göchhausen (1740-1824) var en tysk embedsmand og forfatter.

Göchhausen var tidligere preussisk officer og gehejmeråd i Weimars bystyre, og han udgav fortrinsvis anonymt en række bøger.

Konspirationsteorier 
Mest røre vakte bogen Enthüllungen des Systems der Weltbürger-Politik ("Afsløring af verdensborger politikken") (1786) som hævdede at afsløre en konspirationsteori omkring frimurerordenen, Illuminatiordenen og Jesuiterordenen. Disse ordener samarbejdede, hævdede Göchhausen, om at overtage verdensherredømmet. Bogen var en af de første til at skabe en mistro og frygt overfor især frimurerne, og den fik senere mange efterfølgere. Göchhausen havde været frimurer, og det synes i manges øjne at have givet hans argumenter større autoritet.

Romanforfatter 

Göchhausen skrev også mindre alvorlige værker som M.... R...." ("Meine Reisen", på dansk 1778 M(in) R(eise)" på Christian Iversens forlag i Odense) den største succes, som blev optrykt og eftertrykt adskillige gange. Bogen var en kauserende humoristisk rejsebog stærkt inspireret af Laurence Sternes A sentimental journey og Tristram Shandy.

Werther-feberen 
Det var Göchhausen som fandt på udtrykket "Werther-feberen" (Das Werther-Fieber) om den entusiasme for den tragiske kærlighed og det følsomme gemyt, som Johann Wolfgang von Goethes roman Den unge Werthers lidelser vakte i samtiden, og som enkelte gange førte til selvmord i forsøg på efterligning af bogens handling. Det skete i bogen Das Werther-Fieber, ein unvollendetes Familienstück (1776), hvor Göchhausen forsvarer bogen mod de mange kritiske røster, som især selvmordene havde fremkaldt. Han påpegede, at Goethes roman kun er skadelig for i forvejen svage naturer, mens den er opbyggende og advarende for mere karakterfaste personligheder.

Henvisninger 

Embedsmænd fra Tyskland
Romanforfattere fra Tyskland
Rejsebogsforfattere fra Tyskland
Humorister
Konspirationsteorier
Frimurere fra Tyskland
Svend Johansen (skuespiller)

Svend Johansen (født 17. maj 1930 på Frederiksberg, død 2. marts 2021) var en dansk skuespiller.

Bedst kendt som Viggo Clausen, 'menig 611' i Soldaterkammerater-filmene. En fornuftig vestsjællænder der drømmer om en karriere inden for militær.

Johansen blev uddannet på Skuespillerskolen ved Odense Teater i 1955 og var tilknyttet teatret 1954–1956 og 1962–1963. Senere Boldhus Teatret, Falkoner Teatret og Det ny Scala. Sideløbene medvirkede han i flere spillefilm.

Desuden havde han medvirket i tyske og amerikanske film i mindre roller.

Filmografi 
 Mariannes bryllup (1958)
 Det lille hotel (1958)
 Soldaterkammerater (1958)
 De sjove år (1959)
 Soldaterkammerater rykker ud (1959)
 Frihedens pris (1960)
 Skibet er ladet med (1960)
 Soldaterkammerater på vagt (1960)
 Reptilicus (1961)
 To skøre hoveder (1961)
 Soldaterkammerater på efterårsmanøvre (1961)
 Soldaterkammerater på sjov (1962)
 Dronningens vagtmester (1963)
 Paradis retur (1964)
 Tine (1964)
 Nu stiger den (1966)
 Elsk din næste (1967)
 Amour (1970)
 Per (1975)
 Ta' det som en mand, frue (1975)
 Den korte sommer (1976)
 Firmaskovturen (1978)
 Balladen om Holger Danske (1996)
 Nattens engel (1998)
 Fluerne på væggen (2005)

Tv-serier 
 Livsens Ondskab (1972)
 En by i provinsen (1977) Episode: 4:17
 Bryggeren (1996-1997) afsnit 6
 Ved Stillebækken (1999-1999) afsnit 2 og 6
 Hotellet (2000-2002) afsnit 26

Udenlandske film
 Das haut einen Seemann doch nicht um (1958)
 Dagmars heta trosor (1971)

Referencer

Eksterne henvisninger 
 

Skuespillere fra Danmark
Personer fra Frederiksberg
École Polytechnique (Frankrig)

École Polytechnique (også kaldet Polytechnique eller eller l'X i Frankrig) er en fransk statslig højere uddannelses- og forskningsinstitution beliggende i Palaiseau tæt på Paris som har specialiseret sig i at uddanne polyteknikere.

Polytechnique blev grundlagt under den franske revolution i 1794 af Gaspard Monge, og den blev en militær skole under Napoleon i 1804. Den er stadig underlagt det franske forsvarsministerium i dag. Oprindeligt var skolen placeret i Latinerkvarteret i det centrale Paris. Den flyttede til Palaiseau ca. 14 km sydvest for Paris i 1976.

Polytechnique er af de Grandes Écoles som traditionelt har forberedt teknokrater til lede fransk statsadministion og industri.

Eksterne henvisninger 

 

Uddannelsesinstitutioner i Frankrig
Etableret i 1794
Ernst Bruun Olsen

Ernst Bruun Olsen (12. februar 1923 i Nakskov – 2. januar 2011) var en dansk dramatiker og sceneinstruktør.

Bruun Olsen blev student fra Nakskov Gymnasium i 1941, lærer fra Blågård Seminarium og læste ved Kunsthåndværkerskolen. Han blev elev på Odense Teater, som han var tilknyttet fra 1946 til 1950. Senere var han med i Helsingør-Revyen og tilknyttet Allé-Scenen, men i 1957 valgte han at koncentrere sig om at instruere bl.a. ved Det Kongelige Teater, Betty Nansen Teatret og Det ny Teater. Han er kendt for at have skrevet musicalerne Teenagerlove med musik af Finn Savery og Bal i den borgerlige.

Han var gift med skuespillerkollegerne Ruth Brejnholm og Else Nielsen. Senest med Mette Borg.

Filmografi 
 Ta' Pelle med (1952)
 Husmandstøsen (1952)
 Far til fire i sneen (1954)
 Den sidste vinter (1960)

Referencer

Eksterne henvisninger 
 
 Ernst Bruun Olsen  på litteraturpriser.dk
 

Sceneinstruktører fra Danmark
Dramatikere fra Danmark
Kunstnere på finansloven (afdøde)
Modtagere af Teaterpokalen
Modtagere af Kjeld Abell-prisen
Personer fra Nakskov
49er

49er er en tomandsjolle og en af de hurtigste blandt dem, der anvendes til sejlsport. Bådtypen har været på det olympiske program siden sommer-OL 2000 i Sydney.

49eren er 4,99 m lang og 2,743 m bred med de såkaldte vinger (1,752 m bred uden vinger). Masthøjden er på 8,5 m, og båden vejer 94 kg. Derudover kommer vægten af masten oveni når båden er samlet. Den har et storsejl på 16,1 m², en fok på 5,1 m² samt en asymmetrisk spiler på 38 m² fastgjort til bovsprydet.

Bådtypen er konstrueret i Australien af Julian Bethwaite, der blandt andet udtænkte den store asymmetriske spiler, som muliggør hastigheder på vandet på op til 50 km/t. Det er en teknisk krævende jolle, der kræver, at sejlerne står i trapez, når der er svag vind

Besætningen består af to sejlere: Rorsmanden og gasten. Bådtypen appellerer ofte til yngre sejlere, der har OL-ambitioner. Danskerne Jonas Warrer og Martin Kirketerp deltog i 49er under sommer-OL 2008 og vandt guld.

49erFX 
Jollen findes også i en anden variant for damer, 49erFX, der er rigget lidt anderledes op.

Fodnoter 

Joller
Kontrapunkt

Kontrapunkt har flere betydninger:

 Kontrapunkt (TV-udsendelse) – musikalsk quiz-program.
 Kontrapunkt (musikteori) – musikteoretisk emne.
 Kontrapunkt (virksomhed) – en dansk designvirksomhed.
 Kontrapunkt (bog) – en roman af Aldous Huxley.
Skovbjerg Bakkeø

Skovbjerg Bakkeø er Danmarks største bakkeø med et samlet areal på 1.500 km². Den ligger i Midt- og Vestjylland mellem Skjern Å i syd, Storåen i nord og strækker sig næsten 70 km ind i landet fra kystegnene i vest til området omkring Herning med en finger til Ikast i øst. 

Bakkeøen blev formet under næstsidste istid, Saale-istiden, og er mod nord, øst og syd omkranset af smeltevandsslette dannet under den sidste istid, Weichsel-istiden. Dengang ledte hovedstilstandslinien store mængder smeltevand og materialer ud over det isfri landskab, hvor det blev afsat som smeltevandsaflejringer bestående af grus, sand og ler. Fladen vest for Skovbjerg Bakkeø er i modsætning til det resterende landskab ikke et produkt af gletsjeris og smeltevandsfloder, men er en strandflade efterladt da havet trak sig tilbage i slutningen af Eem-mellemistiden. Man kender i dag dog ikke til aflejringer fra Eem for foden af Skovbjerg Bakkeø, men de kan evt. ligge skjult under yngre aflejringer.

Højeste punkt er Tihøje  vest for Vildbjerg  111 moh.

Skovbjerg Bakkeø grænser op til Karup Hedeslette mod nordøst, Grindsted Hedeslette mod øst og syd, og Husby Klit mod vest.

Se også
 Natura 2000-område nr. 64 Heder og klitter på Skovbjerg Bakkeø, Idom Å og Ormstrup Hede

Eksterne kilder/henvisninger
 Naturstyrelsens side om landskabet
 Folder med vandreruter i området  udgivet af Herning Kommune

Naturområder i Danmark
Landskaber i Jylland
Fredede arealer i Danmark
Margueritruten
Bradley Center

BMO Harris Bradley Center er en sportsarena i Milwaukee i Wisconsin, USA, der er hjemmebane for NBA-holdet Milwaukee Bucks. Arenaen har plads til ca. 19.000 tilskuere, og blev indviet 1. oktober 1988.

Eksterne henvisninger 

 Arenaens hjemmeside 

Arenaer i NBA
Milwaukee
Smoothie King Center

Smoothie King Center (tidligere New Orleans Arena) er en sportsarena i New Orleans i Louisiana, USA, der er hjemmebane for NBA-holdet New Orleans Pelicans. Arenaen har plads til ca. 19.000 tilskuere, og blev indviet 19. oktober 1999.

Smoothie King Center blev i forbindelse med Orkanen Katrinas hærgen i New Orleans i 2005 hjemsted for hjælp til mange nødstedte. New Orleans Pelicans blev derfor tvunget til et år at spille sine hjemmekampe i Oklahoma City.

Eksterne henvisninger 

 Arenaens hjemmeside 

Arenaer i NBA
New Orleans
Vivint Smart Home Arena

Vivint Smart Home Arena (tidligere kendt som Delta Center, EnergySolutions Arena) er en sportsarena i Salt Lake City i Utah, USA, der er hjemmebane for NBA-holdet Utah Jazz. Arenaen har plads til ca. 20.000 tilskuere, og blev indviet 4. oktober 1991. Den blev benyttet under Vinter-OL 2002, der blev afholdt i Salt Lake City.

Vivint Smart Home Arena er desuden ofte arrangør af koncerter, og Celine Dion, Kelly Clarkson, Rolling Stones, U2 er blandt de navne der har optrådt i arenaen.

Eksterne henvisninger 

 Arenaens hjemmeside

Arenaer i NBA
Salt Lake City
AT&T Center

AT&T Center (tidligere kendt som SBC Center) er en sportsarena i San Antonio i Texas, USA, der er hjemmebane for NBA-holdet San Antonio Spurs. Arenaen har plads til ca. 19.000 tilskuere, og blev indviet 18. oktober 2002.

Eksterne henvisninger 

 Arenaens hjemmeside 

Arenaer i NBA
San Antonio
George Fisher

George "CorpseGrinder" Fisher (født den 8. juli 1969) er vokalist i det amerikanske dødsmetal-band Cannibal Corpse, og det mindre kendte melodiske dødsmetal-band Paths of Possession. Fisher nåede at indspille to albums med Florida-bandet Monstrosity, inden han forlod dem for at slutte sig til Cannibal Corpse sent i 1995.

Musiksmag: Slayer, Death, Mötorhead, Venom .

Fodnoter

Eksterne henvisninger 
 Cannibal Corpses officielle hjemmeside
 Paths of Possessions officielle hjemmeside 

Han startede med at synge i heavy-metal klubber, hvor han vandt en konkurrence, for at være den dybeste dødsmetal-stemme. Han blev derefter hyret af bandet, Monstrocity, indtil han snart blev hyret af Cannibal Corpse, da deres gamle forsanger Chris Barnes ikke længere passede til bandets nye skema.

Sangere fra USA
Køleplade

En køleplade er et miljø eller et objekt som optager eller afleverer varme fra et objekt via termisk kontakt (enten direkte eller via varmestråling).

Køleplader anvendes mange steder hvor der er brug for effektiv varmeafgivelse. Eksempler er f.eks. køleskabe, varmekraftmaskiner og elektronik.

Se også 
 Varmeveksler
 Heatpipe
 Varmepumpe
 Konvektor

Termodynamik
Passive elektronikkomponenter

pt:Dissipador
Radiator (flertydig)

Ordet radiator har flere betydninger:
 Radiator – anvendes f.eks. til at formidle varme til luften.
 Radiator (motordel)
 Køleplade
 Radiator (novelle)
Richard Thompson

Richard Thompson (født 7. juni 1985 i Cascade, Trinidad & Tobago) er en atletikudøver (sprinter) fra Trinidad & Tobago. Thompsons største præstation blev opnået 16. august 2008, hvor han vandt sølv ved OL i Beijing, kun besejret af jamaicaneren Usain Bolt.

Referencer

Eksterne links 
 

Atleter fra Trinidad og Tobago
Personer fra Port-of-Spain
Walter Dix

Walter Dix (født 31. januar 1986 i Coral Springs, Florida, USA) er en amerikansk atletikudøver (sprinter). Hans største triumfer blev opnået ved OL i Beijing 2008, hvor han vandt bronze på både 100- og 200 meter-distancen.

Eksterne henvisninger 

 Info 
 

Sprintere fra USA
Personer fra Florida
Atleter ved sommer-OL 2008
Ato Boldon

Ato Jabari Boldon (født 30. december 1973 i Port-of-Spain, Trinidad & Tobago) er en pensioneret atletikudøver (sprinter) fra Trinidad & Tobago, der igennem sin karriere vandt adskillige medaljer, både i OL- og VM-sammenhæng. Boldon ved hele fire olympiske lege, i henholdsvis Barcelona 1992, Atlanta 1996, Sydney år 2000 og Athen 2004.

Resultater 
Boldon vandt i 1997 sin eneste guldmedalje ved et verdensomspændende mesterskab, da han tog førstepladsen på mændenes 200 meter ved VM i Athen. Han vandt desuden bronze på 100-meteren ved både VM i 1995 og 2001.

I OL-sammenhæng nåede Boldon at vinde fire medaljer, en af sølv og tre af bronze. I OL i Atlanta 1996 vandt han bronze på både 100- og 200 meter, og i Sydney år 2000 tog han sølv på 100-meteren og igen bronze på 200 meter.

Eksterne henvisninger 

 Ato Boldons hjemmeside

Atleter fra Trinidad og Tobago
Atleter ved sommer-OL 1992
Atleter ved sommer-OL 1996
Atleter ved sommer-OL 2000
Atleter ved sommer-OL 2004
Personer fra Port-of-Spain
Tim Montgomery

Timothy "Tim" Montgomery (født 25. januar 1975 i Gaffney, South Carolina, USA) er en pensioneret amerikansk atletikudøver (sprinter), der tidligere har været både olympisk mester, verdensmester og verdensrekordholder på 100 meter.

Montgomery var en del af det amerikanske stafethold, der vandt guld på mændenes 4x100 meter ved både VM i Sevilla 1999 og OL i Sydney 2000. I september 2002 satte han verdensrekord på 100 meter-distancen, men blev senere frataget rekorden på grund af en dopingdom. 

Montgomery dannede tidligere par med sprinterkollegaen Marion Jones, som han fik fire børn med.

Eksterne henvisninger 
 Info

Sprintere fra USA
Personer fra South Carolina
Dopingsager i atletik
Verdensrekordindehavere
Atleter ved sommer-OL 1996
Atleter ved sommer-OL 2000